钦定古今图书集成/明伦汇编/氏族典/第286卷 > 黄绂
## 钦定古今图书集成/明伦汇编/氏族典/第286卷 > 黄绂

按《明外史黄绂传》：“绂字用章，其先封丘人，曾祖徙平
越，遂家焉。绂登正统十三年进士，除行人，历南京刑
部郎中。成化九年，迁四川左参议，进左参政，历四川、
湖广左右布政使。二十二年，擢右副都御史，巡抚延
绥。弘治三年，拜南京户部尚书，就改左都御史。绂历
官四十馀年，性卞急，不能容物，然操履洁白，所至有”
建树。六年乞休，未行，卒。